कला कुंज ऑडिटोरियम में कुछ अन्य शेयरधारकों को यह कहते सुना गया कि नुकसान वाली इस कंपनी का प्रबंधन कुमार मंगलम को सौंप दिया जाना चाहिए। बसंत कुमार बिड़ला केसोराम को कुमार मंगलम बिड़ला को सौंपना चाहते थे। हालांकि बाद में योजना बदल गई और उनकी बेटी मंजुश्री खेतान को कार्यकारी वाइस चेयरपर्सन बना दिया गया। बसंत कुमार बिड़ला चेयरमैन का पद संभाले हुए हैं। जिन शेयरधारकों ने आज अपनी बात रखी उन्होंने कंपनी के प्रदर्शन के मामले में प्रबंधन पर सवाल उठाए। 31 मार्च 2018 को समाप्त वर्ष में केसोराम ने 3,933.03 करोड़ रुपये के राजस्व पर 463 करोड़ रुपये का नुकसान दर्ज किया जबकि पिछले साल की समान अवधि में इसे 4243.44 करोड़ रुपये के राजस्व पर 154.87 करोड़ रुपये का नुकसान हुआ था।